
J e g y z ő k ö n y v

Készült a Bácsalmás Város Önkormányzata Képviselő-testületének 2010. június 3-án, 16.00 órai kezdettel, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Zalántai Endre polgármester, Mancz Ferenc alpolgármester, Agócs László, Benák Róbert, Farkas Zoltán, Gertner Ferenc, Kiss Zoltán, Rostás Tibor, Sultis László, dr. Száhl Imre és Szente Tibor képviselők (11);

Dr. Keresztury Monika jegyző és Váczi Julianna gazdasági osztályvezető (2);

Jegyzőkönyvvezető: Zobokiné Bite Gyöngyi testületi ügyintéző;

Igazoltan van távol: Bánfi Attila és Kovács B. Károlyné képviselő (2);

Nem jelezte távolmaradását: Tóth Árpád képviselő (1).

Zalántai Endre polgármester a megjelentek köszöntése után az ülést megnyitja. Megállapítja a határozatképességet, mert 11 képviselő jelen van (79 %). Tájékoztatásul elmondja, hogy Kovács B. Károlyné képviselő vidéken van, Bánfi Attila képviselő, aki a bizottsági ülésen jelen volt, ballagási próbán vesz részt, ezért nem tudnak részt venni az ülésen, Tóth Árpád képviselő nem jelezte távolmaradását. Jegyzőkönyv-hitelesítőknek Agócs László és Gertner Ferenc képviselőket javasolja. A meghívóban jelzett napirendi pontok tárgyalását javasolja, kiegészítve a belvízhelyzetről szóló tájékoztatóval. Javaslatait – más indítvány nem lévén – szavazásra bocsátja.

A képviselő-testület egyhangúlag (11 igen szavazattal) az alábbi határozatot hozza:

236/2010. (VI. 3.) Bácsalmás v. öh.

Jegyzőkönyv-hitelesítők 

kijelölése, napirend megállapítása
Határozat
I. Bácsalmás Város Önkormányzatának Képviselő-testülete (a továbbiakban: Képviselő-testület) Agócs László és Gertner Ferenc képviselőket jelöli ki jegyzőkönyv-hitelesítőknek.

II. A Képviselő-testület az alábbi napirendi pontokat tárgyalja meg:

1. Tájékoztató a belvízhelyzetről

2. Tüzép telep értékesítésének pályázati felhívása

3. „Egészségügyi alapellátáshoz kapcsolódó rendelőintézetek kialakítása Bácsalmáson” (DAOP-4.1.1/A-09-2010-0034) projekt közbeszerzési tanácsadójának kiválasztása

4. „Egy tér az információért, a közösségért Bácsalmáson” irodatechnikai eszközök beszerzése, pótmunka megrendelése és aktuális pénzügyi állapot ismertetése

1. napirendi pont

Tájékoztató a belvízhelyzetről
(Szóbeli tájékoztató.)

Zalántai Endre polgármester elmondja, hogy hétfő estétől kedd estéig több mint 80 mm eső esett, amely problémákat okozott a város vízelvezetésében. 10-11 évvel ezelőtt az árkokat, lefolyókat, csatornákat rendbe tették, az azóta tapasztalható, viszonylag száraz időjárás következtében a karbantartásuk nem mindenütt valósult meg teljes egészében a lakosság részéről. Falevél, fűnyesedék, összekötözött venyigecsomó, építési törmelék is került sok helyen az árkokba. Több helyen a természetes feltöltődés miatt sem biztosított a lefolyás. Az önkormányzat a közmunkaprogram keretén belül folyamatosan igyekezett a csatornatisztítást elvégezni, amelyet teljes egészében nem tudtak megvalósítani kellő ember és kellő fedezet hiányában. A problémák most csúcsosodtak ki, kb. 80 km csatornaárkuk van a város területén. Az elvégzett munkák nem fedték le teljesen a város árkainak a tisztítását. 

A Helyi Védelmi Bizottság összeült, elrendelte a III. fokú belvízvédelmi készültséget, a feladatokat megbeszélték, kiosztották mind adminisztrációs, mind tényleges vonatkozásban. A közmunkásokat, ill. a közcélú foglalkoztatottakat a belvízelhárításra vezényelte, azóta is folyamatosan végzik a munkálatokat. Szerencsére az elmúlt két napban nem esett az eső, így a víz nagy része lefolyt. Ahol kellett, homokzsákokkal biztosították a házakat, ahol kellett, markolót vettek igénybe a tisztításhoz. Nagyon szoros, napi a kapcsolatuk a tűzoltósággal, a közszolgáltatási kft-vel, a közmunkaprogram vezetőjével, az érintett hivatali dolgozókkal is. A bejelentéseket itt fogadják, a munka koordináltsága érdekében innen adnak utasításokat, a beavatkozások a szükségesség sorrendjében történnek. 
Az előző napon úgy fogalmazott a helyi tévé interjújában, hogy kritikus a helyzet, de nem katasztrofális. Szerencsére messze vannak az Észak-Magyarországon tapasztalható állapotoktól. Természetesen nem ülnek ölbe tett kézzel, a problémák megoldásán fáradoznak. 

Mélykút, Jánoshalma csapadékvize is itt folyik keresztül, amely a Kígyós-csatorna áteresztő képessége miatt néha, főleg a déli oldalon, a Csajer mellett a csatorna medréből való kilépését is okozta. A védelmi bizottság ülésén részt vett az ADUKÖVIZIG Bajai Szakaszmérnökségének képviselője is. Felvetette neki, hogy a nád, sás, egyéb növényzettől való megtisztítást korábban kellett volna elvégezni, hiszen tapasztalható, hogy a víz folyásának sebessége nem megfelelő emiatt. Az ADUKÖVIZIG képviselője szerint se emberük, se pénzük nincs erre, a dolgozóikat északra vezényelték segíteni. A munkálatokat nem vészhelyzet idején, hanem korábban kellett volna elvégezni véleménye szerint. 

A BácsAgro Zrt-től használt tápos zsákokat kaptak homoktöltésre, ill. 1.000 db-ot hoztak az ADUKÖVIZIG Bajai Szakaszmérnökségétől. Természetesen a lakossági bejelentések érkeznek, amelyeket a kollégák jegyeznek, a sürgősséget figyelembe véve mind a tűzoltók, mind a közmunkások, közcélú alkalmazottak, közszolgáltatási kft. dolgozói részt vesznek a munkálatokban. Folyamatosan tartják a kapcsolatot az említett szervekkel, sok helyen a lakosság nagyon aktívan részt vesz az árokásásban, példamutatóan viselkedik.
Sultis László képviselő szeretné, ha megjelenne valahol, esetleg a honlapon lennének feltüntetve azok a házak, ahol az árkokat betemették, különböző anyagokkal hordták tele.
Dr. Keresztury Monika jegyző szerint nehéz a bizonyítása annak, hogy az ingatlantulajdonos tömítette el az árkát törmelékkel, fanyesedékkel stb. Bizonyíthatóság esetén is figyelembe kell venni a személyiségi jogokat. 

Gertner Ferenc képviselő kijelenti, hogy ha ennél több csapadék lesz, akkor az Oltványi utcában is gond lesz, mert az utca egy részén betemették a lakók az árkokat.
Zalántai Endre polgármester megjegyzi, hogy sok helyen a kocsibejáró alatt nincs áteresz, vagy be van temetve; ha lejtős az utca, és 4-5 ház vize egy helyen gyűlik össze, az gondot jelent.

Benák Róbert képviselő kérdezi, hogy a jelenlegi eszközökkel ki lehet-e tisztítani az árkokat, hogy ne legyen katasztrófa abból, ha esetleg egy hétig esik az eső.

Zalántai Endre polgármester kijelenti, hogy a munkálatok folyamatban vannak. Példaként említi a Kossuth utca Tataháza felé eső szakaszán lévő árokásást, ahol szépen elfolyik a víz.
Dr. Keresztury Monika jegyző megjegyzi, hogy vannak olyan helyzetek, amelyekre nem lehet felkészülni. 80 mm csapadékot egy nap alatt nem tud elnyelni a föld, hiába van árok. Mindent elkövetnek, de ez egy extrém időjárási szituáció, úgy felkészülni rá, hogy minden korrektül rendben legyen, nem lehet. Folyamatos készenlétben vannak, 24 órás szolgálat van a bejelentésekre, a tűzoltók, vagy a közszolgáltatási kft. dolgozói elhárítják a vészhelyzetet, ahol szükséges. A közmunkások folyamatosan tisztítják az árkokat. Most ezt a helyzetet megoldják, de legközelebb, ha ugyanilyen mennyiségű eső esik, újra probléma lehet. 
Benák Róbert képviselő érdeklődik, hogy milyen jogi eszköze van az önkormányzatnak arra, hogy a lakók az előttük lévő árkokat tisztán tartsák, ne temessék be.

Dr. Keresztury Monika jegyző kijelenti, hogy központi jogszabály írja elő, hogy az ingatlan előtti árkot senki nem temetheti be; ha ilyet tapasztaltak, akkor kötelezték az illetőt a kitakarítására, a legtöbb esetben ezt a lakos el is végezte. 
Benák Róbert képviselő szerint néhány ember végigjárhatná a várost, és listát készíthetne az érintett ingatlanokról.

Zalántai Endre polgármester szerint a két, közterület-felügyelethez hasonló munkával megbízott közcélú alkalmazott kiválóan alkalmas e teendő ellátására. 

Mancz Ferenc alpolgármester megjegyzi, hogy 3-4 évvel ezelőtt elkészült Bácsalmás csapadékvíz-elvezető terve. Jelenleg a város területének kb. 80 %-a megoldott csapadékvíz-elvezetés terén, 20 %-a nem. Ez a terv engedélyt nem kapott, mert a Kígyós-csatorna befogadóképességét kevésnek találták, 2 db víztározó kialakítását írták elő, azóta az egy egységnyi csapadékmennyiség koordinátáit is megváltoztatták. A terv átdolgozása nem történt meg, ha pályázat jelenne meg e téren, ezt nem tudnák használni.
Benák Róbert képviselő kérdezi, milyen ráhatásuk lehetne a vízügyi igazgatóságra, hogy a 10 éve eltömődött Kígyós-csatornát kitisztítsák.

Mancz Ferenc alpolgármester szerint semmi lehetőségük nincs e téren.

Zalántai Endre polgármester hozzáteszi, hogy évente ír levelet ez ügyben.

Benák Róbert képviselő érdeklődik, hogy a Bajavíz Kft. részére előző évben megvásárolt földmunkagép használható-e ebben a helyzetben.
Szente Tibor képviselő szerint az a gép nem alkalmas e célra.

Dr. Száhl Imre képviselő megjegyzi, hogy a ’60-as évek közepéig megépült egy rendszer a Rákóczi út végéig, az a rendszer még most is működik, lefolyik a víz. 8-10 év múlva adódhat probléma az árkok betemetéséből, az árkokat, átereszeket mindenképpen ki kell tisztíttatni. A Petőfi u. és a Gr. Széchenyi u. közötti, az Ady E. u. és a Mártírok útja közötti területen, a Kálvária soron, a Honvéd utcában gond lehet; műszakilag meg kellene oldani azt is, hogy a Damjanich utcának kb. a közepén a házak közé fut 90 fokos szögben a levezető árok, a víz nem tud elfolyni. A Rákóczi úton, a Walter-ház előtt sem tud elfolyni a víz, a malomig kellene a vízelvezetést megoldani. Szerinte is szükség lenne stratégiai tervre. Felhívást kellene a lakókkal foganatosítani, hogy ároktisztítási kötelezettségük van. Ilyenkor tapasztalható, hogy hiányzik a közterület-felügyelet.
Zalántai Endre polgármester elmondja, hogy régebbi költségvetésekbe nem kevés előirányzatot állítottak be csapadékvíz-elvezetésre. Nemcsak hozzáállás kérdéséről van szó, a mostani költségvetési tárgyalásoknál e tételt húzzák le először. A közmunkaprogramokban szerepelt az ároktisztítás, a programban vállalt feladat elvégzése megtörtént, hiszen a programot elfogadták, leellenőrizték mindig. 
Dr. Száhl Imre képviselő megjegyzi, hogy a Kunbajai úti óvoda előtt most szépen elfolyik a víz.

A képviselő-testület tudomásul veszi az elhangzottakat.

2. napirendi pont
Tüzép telep értékesítésének pályázati felhívása

(Az előterjesztés a jegyzőkönyv melléklete.)

Zalántai Endre polgármester az ülést megelőző bizottsági ülésen elhangzottakra utalva javasolja, hogy a képviselő-testület a fizetendő foglalót bruttó 2.000.000 Ft-ban állapítsa meg, a meghirdetés Bácsalmás honlapján is jelenjen meg, ill. a pályázati kiírás egészüljön ki azzal, hogy a képviselő-testület fenntartja magának a jogot, hogy indoklás nélkül eredménytelennek nyilvánítsa a pályázatot.
Mancz Ferenc alpolgármester kérdezi, hogy a hirdetménybe is belekerül-e az utóbbi kitétel.

Zalántai Endre polgármester igennel válaszol.

Mancz Ferenc alpolgármester ezt nem tartja szerencsésnek.

Váczi Julianna gazdasági osztályvezető kijelenti, hogy az újsághirdetésben nem fog szerepelni ez a kitétel, a részletes pályázati kiírás fog kiegészülni ezzel, amely egyébként szokványos megfogalmazás.
Zalántai Endre polgármester – több kérdés, észrevétel nem lévén − a bizottsági határozati javaslatokat szavazásra bocsátja.

A képviselő-testület egyhangúlag (11 igen szavazattal) az alábbi határozatot hozza:

237/2010. (VI. 3.) Bácsalmás v. öh.

Bácsalmás (2924 hrsz.), Bajmoki út 1. sz.

alatti, 1,4884 ha területű, ipartelep műve-

lési ágú, korábban TÜZÉP-telepként hasz-

nosított, nem lakás célú ingatlan értékesítését

célzó pályázati kiírás elfogadása
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) úgy dönt, hogy a Bácsalmás, Bajmoki út 1. szám alatti, 2924 helyrajzi számú, 1,4884 ha területű, ipartelep művelési ágú, korábban TÜZÉP-telepként hasznosított, nem lakás célú ingatlan értékesítését célzó pályázati kiírást a határozat mellékletének megfelelően elfogadja.

2. A Képviselő-testület a fizetendő foglalót bruttó 2.000.000 Ft-ban állapítja meg.

3. A Képviselő-testület elrendeli, hogy a hirdetmény 2010. június 5-én jelenjen meg egy megyei lapban, emellett történjen meg a meghirdetése a helyi televízió képújságában és Bácsalmás honlapján is. 

4. A Képviselő-testület az előterjesztett pályázati kiírás „IV. Egyéb feltételek” címszó alatti szövegrészét az alábbi mondattal egészíti ki:

„A Képviselő-testület fenntartja magának a jogot, hogy indoklás nélkül eredménytelennek nyilvánítsa a pályázatot.”

5. A Képviselő-testület felkéri dr. Keresztury Monika jegyzőt a szükséges intézkedések megtételére.

Határidő: azonnal

Felelős: Zalántai Endre polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna osztályvezető, általa a Gazdasági Osztály

Melléklet a 2010. (VI. 3.) Bácsalmás v. öh. számú határozathoz

„BÁCSALMÁS VÁROS ÖNKORMÁNYZATA

az önkormányzat vagyonáról és a vagyongazdálkodás szabályairól szóló 27/2009. (XII. 23.) számú önkormányzati rendelet 11. §-ában foglaltak alapján

PÁLYÁZATOT

hirdet

a tulajdonában lévő Bácsalmás, (2924 hrsz.) Bajmoki út 1. szám alatti, 1,4884 területű, ipartelep művelési ágú, korábban tüzép-telepként hasznosított, nem lakás célú ingatlan 

elidegenítésére.

Jelen pályázat közzétételének napja
:
2010. június 4.
A pályázat benyújtásának határideje
:
2010. június 18. 12.00 óra 

A pályázat bontásának határideje
:
2010. június 22.  14.00 óra




helye
:
Polgármesteri Hivatal, Pénzügyi és Fejlesztési 

Bizottság ülése

A pályázat elbírálásának határideje
:
2010. június 29.

I. Az ingatlan főbb jellemzői:


alapterülete

:
14.884 m²


közüzemek

: 
víz, villany


közüzemi díjak fizetése :
közvetlenül a szolgáltatónak (víz és villany)

Az ingatlan per- és tehermentes, azonban Bácsalmás Város Önkormányzat Képviselő-testületének 44/2010. (II. 2) Bácsalmás v. öh. határozatának értelmében az önkormányzat Kerényi Csaba vállalkozó részére maximum 5 évre szóló átjárást, illetve saját földterülete felé kapu nyitását engedélyezte.

A helyiség a Polgármesteri Hivatal (Bácsalmás, Gr. Teleki 4-8., tel.: 79/541-455) illetékesével, Keresztesy Csabával történő előzetes egyeztetést követően megtekinthető.

II. A pályázaton való részvétel feltételei:

1. Pályázattal bármely természetes magyar és/vagy EU-s állampolgárságú személy, vagy jogi személy, jogi személyiséggel nem rendelkező társaság, szervezet részt vehet.

2. A pályázatnak tartalmaznia kell:

· a pályázó nevét és címét;

· a pályázó nyilatkozatát arra vonatkozóan, hogy a pályázati kiírásban foglaltakat tudomásul veszi, annak feltételeit elfogadja; valamint, hogy tulajdonszerzési korlátozás vele szemben nem áll fenn,

· a pályázó által vételárként felajánlott pénzösszeg mértékét forintban és a fizetés módját (pl. készpénz, hitel+készpénz, csak hitel stb.)

· azon egyéb, a pályázó szempontjából fontosnak minősített körülményeket, melyeknek a szerződés tartalma szempontjából jelentősége van;

·  A 100.000,- óvadék befizetését igazoló dokumentum másolatát.

III. Fizetési feltételek:

 - A vételár kiegyenlítésére banki hitel igénybevétele esetén a szerződés aláírásától számítva 60 nap áll rendelkezésre.

 - Azonos vételár esetén előnyt élvez a készpénzben történő fizető.

 - Fizetési módtól függetlenül előnyt élvez a magasabb árat ajánló.

 - A szerződés megkötésekor bruttó 2.000.000 Ft foglaló fizetendő, melyet a szerződés vevő hibájából történő meghiúsulása esetén nem fizet vissza az Önkormányzat.

IV. Egyéb feltételek:

A pályázatot írásban, zárt borítékban kell benyújtani a Polgármesteri Hivatal iktatójába személyesen, vagy postai úton. Postai úton benyújtott pályázat esetén értelemszerűen a belső zárt borítékba kell elhelyezni a pályázatot.

A pályázatot tartalmazó borítékra a következő szöveget kell ráírni:

PÁLYÁZAT

Bácsalmás, (2924 hrsz.) Bajmoki út 1. szám alatti 

Ingatlan megvásárlására.

2010. június 22-én 14.00 óráig felbontani TILOS !

A postai úton benyújtott pályázatnak is a pályázat beadási határidejéig be kell érkeznie a Polgármesteri Hivatalhoz, a határidőn túl beérkező pályázatot felbontás nélkül visszaküldjük.

A postán feladott pályázatok kézbesítéséért az Önkormányzat felelősséget nem vállal. A pályázatok bontását a Pénzügyi és Fejlesztési Bizottság végzi, az eljárásról jegyzőkönyv készül, melyet minden pályázó megtekinthet.

A Képviselő-testület 2010. június 29-én megtartott zárt ülésén, tárgyalásos eljárással dönthet.

A Képviselő-testület döntéséről a pályázók részére tértivevényes írásos értesítést küldünk.

A nyertes pályázónak az értesítés kézhezvételét követő 15 napon belül meg kell kötnie az adás-vételi szerződést.

A szerzéssel kapcsolatos költségek a vevőt terhelik. Amennyiben a nyertes pályázó hibájából az adás-vételi szerződés a megjelölt határidőn belül nem kerül megkötésre, úgy az önkormányzat a szerződéstől eláll, s új pályázatot ír ki, vagy a második legkedvezőbb ajánlatot adó pályázóval szerződhet.

Hiányosan benyújtott pályázat esetében hiánypótlásra csak a pályázat beadási határidején belül jogosult a pályázó, e ez értelemszerűen csak olyan esetekre vonatkozik, mely hiányt maga a pályázó észleli. A hiánypótlás benyújtására a pályázat benyújtására vonatkozó előírásokat kell alkalmazni.

A Képviselő-testület fenntartja magának a jogot, hogy indoklás nélkül eredménytelennek nyilvánítsa a pályázatot.

A pályázati kiírásban nem szabályozott kérdésekben Bácsalmás Város Önkormányzatnak az önkormányzat vagyonáról és a vagyongazdálkodás szabályairól szóló 27/2009. (XII. 23.) rendelet és a Ptk. előírásai az irányadók.

Bácsalmás, 2010. június 4.








Zalántai Endre








  polgármester”

3. napirendi pont

„Egészségügyi alapellátáshoz kapcsolódó rendelőintézetek kialakítása Bácsalmáson” (DAOP-4.1.1/A-09-2010-0034) projekt közbeszerzési tanácsadójának kiválasztása

(Az előterjesztés a jegyzőkönyv melléklete.)

Zalántai Endre polgármester elmondja, hogy a Jogi és Ügyrendi Bizottság, valamint a Pénzügyi és Fejlesztési Bizottság azt javasolja, hogy dr. Kelemen Zoltánnal kössék meg a közbeszerzési tanácsadói szerződést; a nyilvánosságbiztosításra, műszaki ellenőrzésre, riasztó- és kamerarendszer beszerzésére és kiépítésére vonatkozó szakmai árajánlatkérésre a projektmenedzsert bízza meg a képviselő-testület; a beérkezett ajánlatok elbírálására Zalántai Endre polgármester és Kiss Zoltán PFB-elnök kapjon felhatalmazást, melynek alapján 2 millió Ft-os értékhatárig Zalántai Endre polgármester legyen jogosult a legkedvezőbb ajánlatot nyújtóval történő szerződéskötésre. Javasolják a bizottságok továbbá a szervezeti és működési szabályzat módosításának előkészítését a kötelezettségvállalási hatáskör-átadásra vonatkozóan. A két bizottság határozati javaslatát – kérdés, észrevétel nem lévén – szavazásra bocsátja.

A képviselő-testület egyhangúlag (11 igen szavazattal) az alábbi határozatot hozza:

„Egészségügyi alapellátáshoz kapcsolódó

rendelőintézetek kialakítása Bácsalmáson”

(DAOP-4.1.1/A-09-2010-0034) projekt

közbeszerzési tanácsadójának kiválasztása 
Határozat
1. Bácsalmás Város Önkormányzatának Képviselő-testülete (továbbiakban: Képviselő-testület) úgy dönt, hogy a DAOP-4.1.1/A-09-2010-0034 számú, „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű projekt közbeszerzési tanácsadói szolgáltatását (építőipari, ill. orvostechnikai és informatikai eszközök beszerzésére vonatkozó, nemzeti értékhatárt elérő értékű, általános közbeszerzési eljárás lefolytatása) dr. Kelemen Zoltán (6725 Szeged, Tisza Lajos u. 26.) közbeszerzési tanácsadóval valósítja meg, összességében 500.000 Ft összegben. A vállalási díj nem tartalmazza a közbeszerzési eljárások lefolytatása során felmerülő szerkesztői díjakat.

2. A Képviselő-testület az építőipari, ill. orvostechnikai és informatikai eszközök beszerzésére vonatkozó, nemzeti értékhatárt elérő értékű, általános közbeszerzési eljárás lefolytatása vonatkozó megbízási szerződést jelen határozat melléklete szerint jóváhagyja, és felhatalmazza Zalántai Endre polgármestert az aláírására.

3. A Képviselő-testület a nyilvánosság biztosítására, műszaki ellenőrzésre, riasztó- és kamerarendszer beszerzésére és kiépítésére vonatkozó szakmai árajánlatkérésre a projektmenedzsert bízza meg.

4. A Képviselő-testület úgy dönt, hogy a 3. pont alapján beérkezett ajánlatokat Zalántai Endre polgármester és Kiss Zoltán pénzügyi és fejlesztési bizottsági elnök jogosult elbírálni, melynek alapján 2 millió Ft-os értékhatárig Zalántai Endre polgármester jogosult a szerződést megkötni a legkedvezőbb ajánlatot nyújtóval.

5. A Képviselő-testület felkéri dr. Keresztury Monika jegyzőt, hogy a kötelezettségvállalási hatáskör-átadásra vonatkozó szervezeti és működési szabályzati módosítást készítse elő.

Határidő: 1., 2. és 3. pont vonatkozásában: azonnal

             4. és 5. pont vonatkozásában: következő soros képviselő-testületi ülés

Felelős: Zalántai Endre polgármester

Operatív felelős: Száhl Imre projektmenedzser és

                           dr. Keresztury Monika jegyző

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Kiss Zoltán PFB-elnök



4. Váczi Julianna gazdasági osztályvezető



5. Bácsalmás Innovatív Nkft.

- levélben:
1. dr. Kelemen Zoltán közbeszerzési tanácsadó

Melléklet a 238/2010. (VI. 3.) Bácsalmás v. öh. számú határozathoz

„Megbízási szerződés

közbeszerzési tanácsadói szolgáltatásra

amely létrejött

egyrészről

Bácsalmás Város Önkormányzat (6430 Bácsalmás, gr. Teleki J. u. 4-8., adószám: 15336471-2-03, képviseli: Zalántai Endre, polgármester), a továbbiakban: Megbízó,

másrészről

Dr. Kelemen Zoltán hivatalos közbeszerzési tanácsadó (6725 Szeged, Tisza Lajos u. 26., adószám: ……………………………), a továbbiakban Megbízott
között az alábbi feltételekkel:

1. Preambulum

Bácsalmás Város Önkormányzat, mint Megbízó a DAOP-2009-4.1.1/A kódszámú „Egészségügyi szolgáltatások fejlesztése/Kistérségi járó beteg szakellátó központok fejlesztése, alap-, járóbeteg szakellátás korszerűsítése” programban támogatott „Egészségügyi alapellátáshoz kapcsolódó rendelőintézetek kialakítása Bácsalmáson” című, DAOP-4.1.1/A-09-2010-0034 azonosítószámú pályázati projektje támogatásban részesült. Az Európai Unió társfinanszírozásában megvalósuló projekt megvalósítása során Megbízó Megbízott tanácsadói szolgáltatásának igénybevételével közbeszerzési eljárást kíván lefolytatni a projekt építőipari kivitelezőjének és informatikai és orvostechnikai eszközök és berendezések beszerzésének kiválasztására vonatkozóan.

2. A szerződés tárgya

Megbízó megbízza a Megbízottat a DAOP-4.1.1/A-09-2010-0034 kódszámú, „Egészségügyi alapellátáshoz kapcsolódó rendelőintézetek kialakítása Bácsalmáson” elnevezésű, Európai Unió társfinanszírozásával megvalósuló, 49.289.116 Ft támogatásban részesített projekt építészeti kivitelezőjének illetve informatikai és orvostechnikai eszközeinek, berendezéseinek kiválasztására vonatkozó nemzeti értékhatárt elérő értékű, általános egyszerű közbeszerzési eljárások külön-külön történő lefolytatásával kapcsolatos tanácsadói tevékenységek elvégzésére.

3. Megbízott feladatai, kötelezettségei

A tanácsadói tevékenység a projekt megvalósításához szükséges építési illetve árubeszerzési közbeszerzési eljárások lefolyatatására irányul, amelynek lebonyolítása során Megbízott az alábbi tevékenységek elvégzését vállalja:

a. az ajánlati, részvételi felhívás, dokumentáció szövegének elkészítése, hirdetmények közzétételre való megküldése,

b. az elfogadott eljárásról ütemterv készítése, amely tartalmazza a Kbt. által előírt határidőket,

c. az ajánlattevők, részvételre jelentkezők részére kötelezően megküldendő jegyzőkönyvek, összegezések, értesítések, tájékoztatások elkészítése, megküldése a Kbt.-ben foglalt határidők betartása mellett, kapcsolattartás az ajánlattevőkkel,

d. a beérkezett ajánlatok, részvételi jelentkezések átvétele, feldolgozása, értékelése és a Bíráló Bizottság elé terjesztése,

e. a Bíráló Bizottság munkájának segítése, ügyviteli feladatainak ellátása, a Bíráló Bizottság szakvéleményének és döntési javaslatának az ajánlatkérő nevében eljáró személy elé terjesztése, ajánlatkérői döntés megszövegezése, 

f. az Európai Unió és a Közbeszerzések Tanácsa felé fennálló, az adott közbeszerzési eljárással kapcsolatos adatszolgáltatási kötelezettségek teljesítése,

g. a közbeszerzési eljárás eredményeként – Megbízó és a nyertes ajánlattevő között létrejövő – kötendő szerződés ajánlattételi dokumentációban szereplő változatának elkészítése, 
h. a szerződés aláírásra való előkészítése, az aláírás érdekében való eljárás,  
i. a közbeszerzési eljárás írásban való dokumentálása. 
Amennyiben a jelen szerződés szerinti közbeszerzési eljárás eredménytelenül zárul, úgy az azt követően azonos tárgyban megindított közbeszerzési eljárás bonyolítása nem képezi jelen szerződés tárgyát.

Megbízott feladatai ellátása során a közbeszerzésekről szóló 2003. évi CXXIX. törvény, valamint az irányadó egyéb jogszabályok előírásai szerint köteles eljárni; eltérő utasítás esetén erre Megbízó figyelmét felhívni.

Megbízott munkáját Megbízó utasítása alapján végzi. Megbízott jelen szerződés tárgyát képező feladatai ellátása során Megbízó döntéseit előkészíti. Amennyiben Megbízó a Megbízott javaslatától eltérő döntést hoz, annak következményéért Megbízottat felelősség nem terheli.
4. Megbízó feladatai, kötelezettségei

Megbízó tudomásul veszi, hogy a jelen szerződés szerinti közbeszerzési eljárások tárgyát képező szakmai kérdések megítélése Megbízott feladatai közé nem tartozik.

A közbeszerzési eljárás során a Megbízó döntésének kihirdetéséhez – az ajánlati felhívással összhangban – szükséges helyiséget, a jegyzőkönyv vezetését végző személyt Megbízó biztosítja.

5. Megbízási díj

5.1. A szerződés 2) pontjában meghatározott, 3) pontjában részletezett építőipari kivitelező kiválasztására lefolytatott közbeszerzési tanácsadási feladatok maradéktalan elvégzése esetén a Megbízottat

200.000.- Ft + 25% ÁFA = 250.000.- Ft,

megbízási díj illeti meg.

5.2. A szerződés 2) pontjában meghatározott, 3) pontjában részletezett informatikai és orvostechnikai eszközök és berendezések szállítójának kiválasztására lefolytatott közbeszerzési tanácsadási feladatok maradéktalan elvégzése esetén a Megbízottat

200.000.- Ft + 25% ÁFA = 250.000.- Ft,

megbízási díj illeti meg.

6. Teljesítési határidők

Felek megállapodnak, hogy a közbeszerzési tevékenységek befejezési határidejét a projekt előzetesen elfogadott ütemtervéhez illesztik. Az építőipari kivitelező kiválasztására vonatkozó közbeszerzési eljárás befejezésének határidejét 2010. augusztus 31., az informatikai és orvostechnikai eszközök és berendezések beszerzésére vonatkozó közbeszerzési eljárás befejezésének határidejét 2011. január 31. időpontokban rögzítik.

Felek megállapodnak, hogy Megbízott feladat ellátásának előteljesítése engedélyezett.

7. Pénzügyi teljesítések

Megbízott 2 alkalommal jogosult számlát kiállítani.

Megbízott az építőipari kivitelező kiválasztására lefolytatott közbeszerzési eljárás szerződés 3) pontjában felsorolt tevékenységeinek elvégzését, illetve projektmenedzser részéről erre vonatkozóan kiállított és aláírt teljesítésigazolást követően számlát állít ki a szerződés 5.1) pontjában meghatározott megbízási díjról, amelyet a Megbízó 8 munkanapos határidővel átutal megbízott ………………………………... számlájára. A számla kibocsátására a közbeszerzési eljárás lezárását követően kerülhet sor.

Megbízott az informatikai és orvostechnikai eszközök és berendezések beszállítójának kiválasztására lefolytatott közbeszerzési eljárás szerződés 3) pontjában felsorolt tevékenységeinek elvégzését, illetve projektmenedzser részéről erre vonatkozóan kiállított és aláírt teljesítésigazolást követően számlát állít ki a szerződés 5.2) pontjában meghatározott megbízási díjról, amelyet a Megbízó 8 munkanapos határidővel átutal megbízott ……………………………………………… számlájára. A számla kibocsátására a közbeszerzési eljárás lezárását követően kerülhet sor.

Megbízott tudomásul veszi, hogy a kifizetett megbízási díjnak uniós támogatási tartalma van. A szerződés 5) pontjában meghatározott megbízási díj összegének fedezetéül a DAOP-4.1.1/A-09-2010-0034 számú támogatási szerződés 2. számú mellékletének (A Projekt elszámolható költségeinek részletezése) Közbeszerzési költségek (amelyek nem a projekt előkészítéséhez kapcsolódóan merülnek fel) oszlopban található támogatott összeg szolgál.

8. Kapcsolattartás

A feladatok teljesítésének igazolását a Megbízó részéről a projekt menedzser látja el.

A szerződés végrehajtása érdekében kapcsolattartó felek:

-
Megbízó részéről:
Száhl Imre projektmenedzser

-
Megbízott részéről:
dr. Kelemen Zoltán közbeszerzési tanácsadó

9. Egyéb rendelkezések

A megbízási szerződés annak aláírásával lép hatályba.

Felek a szerződést határozott időtartamra kötik, az árubeszerzésre vonatkozó közbeszerzési eljárás lezárulásával – annak eredményhirdetésével megszűnik minden külön jognyilatkozat nélkül. A szerződés megszűnését követően Megbízott haladéktalanul gondoskodik a közbeszerzési eljárással összefüggésben keletkezett iratok Megbízó részére történő eljuttatásról.

Amennyiben bármelyik eljárás eredménytelenül zárul Megbízott a megbízási díj eljárásra vonatkozó összegére jogosult a számlát benyújtani. Amennyiben a Megbízott hibájából zárul eredménytelenül az eljárás, abban az esetben a Megbízott nem jogosult a megbízási díjra, és a Megbízó jogosulttá válik kártalanításra.
Megbízott nyilatkozik, hogy az eljárások során – amennyiben azt jogszabály előírja – hivatalos közbeszerzési tanácsadót alkalmaz, aki tevékenysége ellátásához szükséges felelősségbiztosítással rendelkezik.

Megbízott nyilatkozik, hogy a Megbízó közbeszerzési szabályzatát ismeri és tevékenysége ellátása során – amennyiben az magasabb jogszabállyal nem ütközik – annak előírásait betartja.

Felek megállapodnak abban, hogy jelen szerződéssel kapcsolatos vitáikat békés úton igyekeznek rendezni. Egyéb nem szabályozott kérdésekben a PTK. idevonatkozó jogszabályai az irányadóak.

Jelen szerződés 4 (négy) egymással szó szerint megegyező eredeti példányban készült, melyet a felek elolvasás és értelmezés után, mint akaratukkal mindenben megegyezőt, jóváhagyólag aláírtak.

Bácsalmás, 2010. június 3.

              Zalántai Endre
Dr. Kelemen Zoltán

Bácsalmás Város Önkormányzata
hivatalos közbeszerzési tanácsadó

                  Megbízó
Megbízott”

4. napirendi pont
„Egy tér az információért, a közösségért Bácsalmáson” irodatechnikai eszközök beszerzése, pótmunka megrendelése és aktuális pénzügyi állapot ismertetése

(Az előterjesztés a jegyzőkönyv melléklete.)

Zalántai Endre polgármester ismerteti az előterjesztés lényegét, hozzátéve, hogy a határozati javaslat pontjait egyenként fogja megszavaztatni a bizottságok javaslata alapján. A határozati javaslat I. pontját – az ORY COMPUTER ajánlatának elfogadásával – szavazásra bocsátja. A képviselő-testület egyhangúlag (11 igen szavazattal) egyetért a javaslattal. Ismerteti az alábbi határozat II. pontjában foglaltakat, és szavazásra bocsátja. A képviselő-testület egyhangúlag (11 igen szavazattal) egyetért a javaslattal. Ismerteti az alábbi határozat III. pontjában foglaltakat, és szavazásra bocsátja. A képviselő-testület egyhangúlag (11 igen szavazattal) egyetért a javaslattal, és az alábbi határozatot hozza:

„Egy tér az információért, a közösségért 

Bácsalmáson” irodatechnikai eszközök 

beszerzése, pótmunka megrendelése és 

aktuális pénzügyi állapot ismertetése 
Határozat
I. a) Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy a DAOP-4.1.3/B-2008-0071 számú, „Egy tér az információért, a közösségért Bácsalmáson” elnevezésű projekt irodatechnikai eszközeinek (1 db elektromos spirálozó és 2 db mágnes tábla) beszerzésére vonatkozóan az ORY COMPUTER (Bácsalmás, Szt. János u. 28.) vállalkozást bízza meg bruttó 192.000 Ft összegben.

   b) A Képviselő-testület jelen határozat 1. számú melléklete szerint jóváhagyja az irodatechnikai eszközök beszerzésére vonatkozó szállítói szerződést, és felhatalmazza Zalántai Endre polgármestert a szerződés aláírására.

II. A Képviselő-testület tudomásul veszi a projekt aktuális pénzügyi állapotáról szóló beszámolót. A Képviselő-testület a beszámoló alapján kötelezettséget vállal az építési beruházás 1.334.950 Ft ÁFA többletének finanszírozására a kötvényforrás terhére azzal, hogy a záró elszámolást a kiíró szervezet által történő befogadást követő 1 héten belül a projektmenedzsment készítse el a képviselő-testület részére, és terjessze be ülésére.

III. A Képviselő-testület a Bácska-Renova Bt-vel (6430 Bácsalmás, Rudics u. 5., adószám: 21084829-2-03) kötött vállalkozási szerződést, a szerződésben foglalt munkák elvégzésére 1,4 millió Ft + ÁFA összegben jelen határozat 2. számú melléklete szerint jóváhagyja, melynek fedezetéül a lakásalap céltartalék számlát jelöli meg. 

Határidő: I. és III. pont vonatkozásában: azonnal

               II. pont vonatkozásában: azonnal és a záró elszámolás befogadását 

követő 1 hét

Felelős: Zalántai Endre polgármester

Operatív felelős: Váczi Julianna gazdasági osztályvezető

A határozatról értesül:

- kivonattal:
1. Zalántai Endre polgármester



2. dr. Keresztury Monika jegyző



3. Váczi Julianna gazdasági osztályvezető



4. Száhl Imre projektmenedzser

1. számú melléklet a 239/2010. (VI. 3.) Bácsalmás v. öh. számú határozathoz

„SZÁLLÍTÓI SZERZŐDÉS

DAOP-4.1.3/B-2008-0071

amely létrejött

egyrészről:

Bácsalmás Város Önkormányzata (6430 Bácsalmás, gr. Teleki J. u. 4-8.; Adószám: 15336471-2-03; Bankszámlaszám: 11732033-15336471-00000000; képviseli: Zalántai Endre polgármester), mint megrendelő – a továbbiakban: Megrendelő
másrészről:

ORY COMPUTER (cím: Bácsalmás, Szt. János u. 28., Adószám: ………………….; Bankszámlaszám: ………………………………………, képviseli: Orbán István), mint szállító – a továbbiakban: Szállító
között – együttesen mint Felek – a lent megjelölt napon, az alábbi feltételekkel:

1. Preambulum

Felek rögzítik, hogy Megrendelő támogatást nyert a DAOP-2008-4.1.3/A.B pályázati felhívásra benyújtott „Egy tér az információért, a közösségért Bácsalmáson” elnevezésű, DAOP-4.1.3/B-2008-0071 azonosítószámú pályázatával. A 12 hónap alatt megvalósuló pályázati projekt megvalósítására vonatkozó támogatott költségvetés alapján Megrendelő irodatechnikai eszközök beszerzését valósítja meg a projekt keretein belül. A pályázatban rögzített illetve a Támogatási Szerződés változás bejelentőjében meghatározott – Közreműködő Szervezet által jóváhagyott – műszaki tartalommal rendelkező eszközök beszerzése nem éri el a közbeszerzés köteles beszerzés értékhatárát, ennek alapján Megrendelő a beszerzésre vonatkozóan 3 független, egymással összevethető árajánlatot kért be irodatechnikai eszközöket forgalmazó szervezetektől. A beérkezett árajánlatok alapján Megrendelő döntéshozó szervezete kiválasztotta azt a szállítót, amelytől jelen szállítói szerződés keretében támogatott projektjében szereplő eszközöket be kívánja szerezni.

2. A szerződés tárgya

A projekt megvalósítására elkészített és támogatásban részesített, megvalósítás alatt lévő DAOP-4.1.3/B-2008-0071 azonosítószámú projekt irodatechnikai eszközeinek (2 db Rocada típusú 90*120 cm méretű, törölhető, fali, mágnes tábla és 1 db Fellowes „Quasar” E500 elektromos spirálozó) beszerzése, Megrendelő részére történő beszállítása, Megrendelő által meghatározott időpontban (előzetesen 2010. június 9.-ig) történő átadása, átvétele.

Jelen szerződés alapján Megrendelő megrendeli, a Szállító pedig elvállalja az árajánlatkérőben megnevezett irodatechnikai eszközökre Szállító részéről benyújtott árajánlatban szereplő irodatechnikai eszközök beszerzését, leszállítását és átadását.

A szállítói szerződés szerves részét képezi Szállító által 2010. május 19-én megküldött irodatechnikai eszköz beszerzési árajánlata.

3. Vételár

Jelen szerződés mellékletét képező Szállító által adott árajánlat rögzíti a Szállító által leszállítandó eszközök vételárát. A vételár tartalmazza az eszközök egységárait, a Megrendelő székhelyére történő szállítás, a lerakodás, az átadás-átvétellel esetlegesen kapcsolatos valamennyi szerződéssel kapcsolatban felmerülő költségét.

Amennyiben a Megrendelő ettől eltérő árakat észlel, úgy a számlát teljesítetlenül visszaküldi a szállítónak és kéri az új, helyes árakkal kiállított számla megküldését. A mellékletet képező árajánlat rögzíti az irodatechnikai eszközök típusát, nettó és bruttó egységárait.

A szerződés szerinti teljesítési érték:

153.600 Ft + ÁFA (25 %) = 192.000 Ft

/bruttó Egyszázkilencvenkettőezer forint/

Szállító tudomásul veszi, hogy a kifizetett megbízási díjnak uniós támogatási tartalma van. A szerződésben rögzített vételárból bruttó 182.400 Ft – 95% – fedezetéül a DAOP-4.1.3/B-2008-0071 számú támogatási szerződés 2. számú mellékletének (A Projekt elszámolható költségeinek részletezése) Eszközbeszerzés oszlopban található támogatott összeg szolgál.

4. Teljesítés

Felek rögzítik, hogy a 2) pontban rögzített feladatok teljesítése 1 ütemben történik.

A Szállító azon a napon teljesíti szerződésben vállalt kötelezettségeit, amikor a mennyiségi-minőségi átvétel megtörtént, az arról készült átadás-átvételi jegyzőkönyv Felek által aláírásra kerültek. A teljesítésről készült átadás-átvételi jegyzőkönyvnek tartalmaznia kell az átadásra kerülő szerződéses javak

- tételes termék típusát,

- gyári számát illetve licenc számát,

- az egyes eszközökhöz tartozó minőség tanúsítványt,

- ha létezik, magyar nyelvű gépkönyvet (magyar nyelvű gépkönyv hiányában annak angol nyelvű változata),

- ha létezik, felhasználói kézikönyvet (a felhasználói kézikönyvnek tartalmaznia kell az eszköz műszaki leírását, továbbá a használati utasítást).

Felek megállapodnak, hogy Megrendelő által átvett eszközök végleges elhelyezési helye: Bácsalmás gr. Széchenyi u. 75. (Közösségi tér és információs pont).

A beszerzés, a leszállítás és az átadás-átvétel határideje – átadás-átvételi jegyzőkönyv kiállításának végső határideje: 2010. június 9.

5. Teljesítés igazolás

Amennyiben a Szállító a szerződésben előírt valamennyi eszköz beszerzését és leszállítását és átadását teljesítette a szerződésben foglaltak szerint, vagyis a szerződésben vállalt feladatok teljesültek, a Megrendelő az átadás-átvételi jegyzőkönyv aláírásának napjától számított 5 munkanapon belül teljesítési igazolási jegyzőkönyvet állít ki 4 eredeti példányban, amelyből egy a Szállítót illeti meg.

Amennyiben a Megrendelő a Szállító által felajánlott teljesítés elfogadását megtagadja, köteles ennek tényéről és indokáról a teljesítés Szállító által történő felajánlásától számított 15 napon belül írásban értesíteni a Szállítót. 

Szállító a teljesítési igazolás birtokában jogosult a 3) pontban rögzített vételárra vonatkozó számláját benyújtani.

Amennyiben Megrendelő részéről bevont kapcsolattartó és informatikai szakember egyes irodatechnikai eszközt nem tart megfelelőnek, üzemképesnek, abban az esetben Megrendelő elállhat az átadás-átvételi jegyzőkönyv aláírásától. Az észlelt problémákról írásos feljegyzés készül. A hibák elhárítására 15 nap áll Szállító rendelkezésére. Amennyiben ez idő alatt a felmerült – jogos – problémát Szállító teljesíteni nem tudja, abban az esetben az adott irodatechnikai eszköz vételárát kamatos kamattal köteles Megrendelő részére visszafizetni.

6. Fizetési feltételek
Megrendelő előleget nem fizet.

A vételár (a szerződés összértéke) tartalmazza a szerződésszerű teljesítéshez szükséges valamennyi költséget és ellenértéket, bármilyen jogátadás ellenértékét, ezért a Szállító más jogcímen további ellenérték felszámítására nem jogosult, további költségek megtérítését semmilyen jogcímen nem igényelheti.

Szállító az árajánlatban szereplő irodatechnikai eszközök beszerzésének teljesülése után kiállított és Felek által aláírt átadás-átvételi jegyzőkönyv alapján számlát állít ki a vételárról, amelyet a Megrendelő 8 munkanapos határidővel átutal Szállító ………………………………… számlájára. Megrendelő késedelmes fizetése esetén Szállító részére a meg nem fizetett vételár után a mindenkori jegybanki alapkamatnak megfelelő mértékű kamatot köteles fizetni.

7. Kapcsolattartásra kijelölt személyek
Szállító részéről kapcsolattartásra kijelölt személy: Orbán István.

Megrendelő részéről a kapcsolattartásra kijelölt személy: Száhl Imre projekt menedzser.

Megrendelő részéről a beszerzés szakmai menedzseri feladat ellátására kijelölt személy: Benák Róbert informatikus. Szakmai menedzser jogosult az átadás-átvételi jegyzőkönyv aláírására. A pénzügyi teljesítés illetve a beszerzés lezárásának feltétele a teljesítési illetve átadás-átvételi jegyzőkönyv szakmai menedzser által történő aláírása.

8. A felek jogai és kötelezettségei
Szállító tevékenységeit Megrendelő utasítása és döntése alapján végzi, a Megrendelővel történő állandó kapcsolattartás (beszámolás) és konzultáció lefolytatása mellett. Amennyiben Szállító neki felróható okból, tőle független körülmények miatt a beszerzés elején rögzített és Megrendelő által elfogadott szakmai és pénzügyi feltételeket teljesíteni nem tudja, arról Megrendelőt írásban értesíti, javaslatot tesz a módosításokra, változtatásokra. Szállítót e vonatkozásban felelősség nem terheli, a megbízási díj Szállítót megilleti.
9. A szerződés hatálya
A szállítói szerződés mellékletével együtt annak aláírásával lép hatályba. Felek a szerződést határozott időtartamra – 2010. június 9-ig – kötik, a beszerzés az átadás-átvételi jegyzőkönyv aláírásával megszűnik minden külön jognyilatkozat nélkül.
10. Záró rendelkezések
Jelen szerződés bármelyik fél részéről 10 napos felmondási idővel szüntethető meg. Az eddig elvégzett munkáért, felek elszámolással tartoznak.

Ezen szerződés csak a Felek közös megegyezésével és csak a teljesítést megelőzően írásos formában módosítható. Felek a szerződéssel kapcsolatban keletkezett jogvitát elsődlegesen békés úton személyes tárgyalás tartásával kísérlik meg. Ha a tárgyalás eredményre nem vezet jogosult a sérelmet szenvedő fél a szerződést felmondani vagy igényének érvényesítésére bírósági eljárást kezdeményezni.
Felek a jelen szerződés alapján keletkezett jogvita eldöntésére a Bajai Városi Bíróság kizárólagos illetékességét kötik ki.

A fent nem szabályozott kérdésekben a Ptk. vonatkozó rendelkezései az irányadók. Alulírott szerződő Felek jelen szerződést elolvasás és értelmezés után, mint akaratukkal mindenben megegyezőt, jóváhagyólag írták alá.
Jelen szerződés négy eredeti, egymással mindenben megegyező magyar nyelvű példányban készült, amelyből kettő a Megrendelő, egy a Szállító példánya, egy példány a pályázati projekt elszámolásának alap bizonylata.

Bácsalmás, 2010. június …..


            Zalántai Endre





        Orbán István

             polgármester





   ORY COMPUTER 

Megrendelő






Szállító”

2. számú melléklet a 239/2010. (VI. 3.) Bácsalmás v. öh. számú határozathoz

„Vállalkozási szerződés

amely létrejött egyrészről: Bácsalmás Városi Önkormányzat 6430 Bácsalmás, Gr. Teleki J. u. 4-8. képviseli: Zalántai Endre, polgármester mint Megrendelő, másrészről Bácska-Renova Bt. 6430 Bácsalmás, Rudics u. 5.Képviseli: Milánkovics Zoltán, ügyvezető), mint Vállalkozó között.

Előzmények:

Bácsalmás város Önkormányzata sikeresen pályázott a „Egy tér az információért, a közösségért Bácsalmáson” című DAOP-4.1.3/B-2008-0071 számú pályázaton. A projekt keretében a Bácsalmás gr. Széchenyi u. 75. sz. alatti 1286 hrsz-ú ingatlan kerül felújításra annak érdekében, hogy a pályázatban vállalt szakmai program megvalósulhasson. A tervek alapján az épület együttesben található 1 db önkormányzati lakást és 1 db üzletet helyiséget is érintette a tető és a homlokzat felújítása az egységes összkép miatt, amely azonban a pályázatban ez nem elszámolható tétel. A fentiekben említett pótmunkák elvégzését az önkormányzat jelen szerződésben saját költségvetési forrásainak terhére rendeli meg.
1. 
Szerződés tárgya:


Megrendelő megrendeli, Vállalkozó pedig elvállalja a: 

Bácsalmás gr. Széchenyi u. 75. sz. alatti 1286 hrsz-ú ingatlan pótmunkáit a felsoroltak szerint 1 év teljes körű garanciával, rendeltetésszerű használatra alkalmas állapotú teljesítéssel:

· Az üzlet és lakás tetőfelújítása

·    Az üzlet és lakás homlokzat felújítása és festése

2. 
Az 1. pontban felsorolt pótmunkák egyösszegű vállalási ára:





Nettó:


1.400.000 Ft





25% ÁFA:

   350.000 Ft
Összesen:

1.750.000 Ft,
azaz: Egymillió-hétszázötvenezer Ft.

A vállalási összeg magában foglalja az árajánlat szerinti megvalósítás valamennyi költségét.

3.
A pótmunkák befejezésének időpontja:
2010. 06. 10. a Vállalkozó jogosult az előteljesítésre.


4.
Megrendelő jogai és kötelezettségei

4.1.
A Megrendelő folyamatos műszaki ellenőrzést biztosít Megbízott lebonyolítója által, a kivitelezési munkák folyamatos ellenőrzése céljából, aki ellenőrizni köteles, hogy a munkavégzés a költségvetésnek és a műszaki leírásoknak megfelelően történt-e. Az ellenőrzés tényét a műszaki ellenőr az építési naplóban rögzíti.

4.2.
Megrendelő csak az érvényes jogszabályoknak, a Magyar Szabvány és technológiai előírásoknak megfelelő I. osztályú teljesítést fogad el.

5.
Vállalkozó jogai és kötelezettségei

5. 1.
Vállalkozó kijelenti, hogy az építési helyszínt megtekintette és a kivitelezési munka elvégzésére az ahhoz szükséges ismeretek birtokában vállalkozik.

5. 2.

Az építkezéshez szükséges elektromos energiát Megrendelő térítés ellenében biztosítja Vállalkozó részére, külön megállapodás szerint. Almérők (víz, villany) beépítése Vállalkozó feladata.

5. 3.
A Vállalkozó a munkaterület átadásától a műszaki átadás – átvétel befejezéséig az egész kivitelezési terület őrzéséről és a vagyonvédelemről köteles gondoskodni.

6.
Kapcsolattartás


A szerződő feleknek ki kell jelölniük képviselőiket a szerződés tárgyát képező munka tekintetében.


Megrendelő: 

Bácsalmás Városi Önkormányzat

Címe: 


6430 Bácsalmás, Gr. Teleki J. u. 4-8.


Képviselője: 

Zalántai Endre polgármester


Helyszíni képviselője: Kerényi Tamás beruházási ügyintéző 


Vállalkozó:


Felelős műszaki vezető neve:  Milánkovics Zoltán




Vállalkozó helyszíni képviselője: Milánkovics Zoltán



Szerződő felek részéről fenti személyek jogosultak az építési naplóba bejegyzést tenni.

7.
Pénzügyi feltételek


Vállalkozó a számlát a Megrendelő nevére és címére kiállítva a Megrendelőnek küldi meg teljesítés igazolás végett, a számla összegét Megrendelő a kézhezvételtől számított 30 napon belül utalja át a Vállalkozó  51000015-10115404-00000000 számú számlájára.

.
8.
Irányadó jog, jogviták

9.
Jelen szerződésben nem szabályozott kérdésekben a Ptk. és a vonatkozó jogszabályok rendelkezései az irányadók.

Jelen szerződést szerződő felek elolvasás és megértés után, mint akaratukkal mindenben megegyezőt jóváhagyólag aláírták.

Bácsalmás, 2010. június…….. 

..........................................




..................................

    Megrendelő






Vállalkozó

Ellenjegyző:

Dr. Keresztury Monika 




jegyző”

Zalántai Endre polgármester – több napirendi pont nem lévén – megköszöni a részvételt, és az ülést 16 óra 40 perckor berekeszti.
K. m. f.

          Zalántai Endre

         dr. Keresztury Monika


          polgármester                          

  
             jegyző

                            Agócs László

                  Gertner Ferenc


                                 képviselők, jegyzőkönyv-hitelesítők

